《次邝时用韵留别二首兼寄黎景升 其二》
明代·江源

一别故人经几秋，恨无黄犬作书邮。不知今夕是何夕，却在严书说广书。

宿草雨荒严子宅，布帆风送富春舟。金华半刺清如玉，安得高谈竟日留。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。